ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
கல்லூரி மாணவர்களிடையே வருமான வரி பற்றிய விழிப்புணர்வை ஏற்படுத்தும் நிகழ்ச்சி
கல்லூரி மாணவர்கள் இடையே வருமான வரி பற்றிய விழிப்புணர்வை ஏற்படுத்தும் வகையில், வருமான வரித் துறை , புதுச்சேரி டாக்டர் ஏபிஜே அப்துல் கலாம் ஜிப்மர் அரங்கில் நாளை மாலை 4 மணியளவில் நிகழ்ச்சி ஒன்றுக்கு ஏற்பாடு செய்துள்ளது. மத்திய நிதி அமைச்சகத்தின், மத்திய நேரடி வரிகள் வாரியத்தின் உறுப்பினர் திருமதி சங்கீதா சிங் தலைமை விருந்தினராக கலந்து கொள்வார். காரைக்கால் ஜிப்மர் நிறுவனத்தின் டீன் டாக்டர் அசோக் சங்கர்ராவ் பதே சிறப்பு விருந்தினராக பங்கேற்கிறார். தமிழ்நாடு, புதுச்சேரி மண்டல வருமானவரி முதன்மை தலைமை ஆணையர் திரு ரவிச்சந்திரன் ராமசாமி முன்னிலை வகிப்பார். புதுச்சேரியைச் சேர்ந்த முன்னணி கல்லூரிகளின் மாணவர்கள் பெருமளவில் இதில் கலந்து கொள்கின்றனர். சென்னை வருமான வரி கூடுதல் ஆணையர்கள் திரு ஜே. பிரேம் ஆனந்த், திரு கே.என்.தண்டபாணி ஆகியோர் வருமானவரி குறித்த விவரங்களை படக்காட்சிகள் மூலம் விளக்குவார்கள்.
சென்னை லயோலா கல்லூரி மாணவர்கள், வரியைச் செலுத்தி மகிழ்ச்சியை வாங்குவோம் என்ற தலைப்பில் நாடகம் ஒன்றை நடத்தவுள்ளனர். புதுச்சேரி கடற்கரையில் உள்ள மகாத்மா காந்தி சிலை அருகே, இதே நாடக குழுவினர், வருமானவரி குறித்த விழிப்புணர்வை மக்களிடையே ஏற்படுத்தும் வகையில் இரவு எட்டு மணியளவில், தெரு நாடகம் ஒன்றை நடத்துகின்றனர்.
வருமானவரி குறித்த சந்தேகங்களுக்கு விளக்கம் அளிக்கும் பொது அமர்வு ஒன்றும் நடைபெறும். வருங்காலத்தில் வரி செலுத்துபவர்களாக மாறவுள்ள இளைஞர்களிடத்தில் வருமான வரி பற்றிய விழிப்புணர்வை ஏற்படுத்தும் வகையில் இந்த நிகழ்ச்சிகள் நடைபெறும்.
மனித வள மேம்பாட்டு அமைச்சகம்
இந்திய தொழில்நுட்பக்கழகம், மும்பை  மாணவர் தலைமையிலான குழு, குறைந்த செலவிலான “ருஹ்தார்”  செயற்கை சுவாசக் கருவியைத் தயாரித்துள்ளது.
“கோவிட் - 19 நோய் தொற்று பரவல் ஒரு சம நிலையை அடையத் துவங்கியுள்ளது என்றும், நோய் அதிக அளவில் பாதிப்பது, கட்டுப்பாட்டில் உள்ளது” என்றும் அரசு கூறியுள்ளது
இந்த நோயால் பாதிக்கப்படுபவர்களில் 80 சதவிகிதம் பேருக்கு, இந்த நோயின் தாக்கம் மிதமாகவே இருக்கும். 15 சதவிகித பேருக்கு ஆக்சிஜன் உதவி தேவைப்படும். மீதமுள்ள 5 சதவிகிதம் பேருக்கு நோய் பாதிப்பு கடுமையாக இருக்கும். அவர்களுக்குத்தான் செயற்கை சுவாசக் கருவிகள் தேவைப்படும் என்று சுகாதார அமைச்சகம் தெரிவித்துள்ளது.
கோவிட்-19 நோயால் பாதிக்கப்பட்ட நோயாளிகளுக்கு சிகிச்சை அளிப்பதற்கு மிக முக்கிய மருத்துவ தேவையாக, செயற்கை சுவாசக் கருவிகள் உள்ளன. இந்நோயால் மிக மோசமாக பாதிக்கப்படுபவர்களுக்கு மூச்சு விடுவதற்கு உதவியாக, இக்கருவிகள் இருக்கும்.
செயற்கை சுவாசக் கருவிகள் தேவைப்படுகின்ற நிலையை சமாளிப்பதற்காக, தாமாகவே முன் வந்து பல நடவடிக்கைகளை மேற்கொள்ளும் பல குழுவினர்களுள் - இந்தியத் தொழில்நுட்பக்கழகம் , மும்பை; தேசிய தொழிநுட்பக்கழகம் , ஸ்ரீநகர், அறிவியல் மற்றும் தொழில்நுட்ப இஸ்லாமிக் பல்கலைக்கழகம், அவந்திபுரா, புல்வாமா, ஜம்மு காஷ்மீர் ஆகிய கல்வி நிறுவனங்களைச் சேர்ந்த பொறியியல் மாணவர் குழுவும் ஒன்றாகும். இந்தக் குழு, குறைந்த செலவிலான, உள்நாட்டிலேயே கிடைக்கும் பொருள்களைக் கொண்டு தயாரிக்கப்படக்கூடிய செயற்கை சுவாசக் கருவியை தயாரித்துள்ளது.
அடுத்த கட்ட நடவடிக்கைகள் பற்றிக் கூறிய Zulquarnain “இந்தக் கருவியின் மாதிரியை அடுத்த கட்டமாக மருத்துவ பரிசோதனைக்கு, இந்தக் குழு எடுத்துச் செல்லும். இதற்கு ஒப்புதல் கிடைத்த பிறகு, இவை மொத்தமாக உற்பத்தி செய்யப்படும். சிறு தொழில் நிறுவனங்கள் தயாரிக்கக்கூடிய வகையில், இதை வடிவமைப்பதற்கான முயற்சிகள் மேற்கொள்ளப்பட்டு வருகின்றன. இந்தக் கருவிக்கு இந்தக்குழு, ராயல்டி தொகை எதையும் வசூலிக்காது” என்று கூறினார்.
(Visitor Counter : 216
பெட்ரோலியம் மற்றம் இயற்கை எரிவாயு அமைச்சகம்
ரஷ்யாவிலிருந்து இந்திய எண்ணெய் நிறுவனங்கள் கச்சா எண்ணெயை கொள்முதல் செய்யும் வழக்கமான நடவடிக்கையை, சில ஊடகங்கள் யூகங்கள் அடிப்படையில் பரபரப்பாக்க முயற்சி செய்கின்றன.
ரஷ்யாவிலிருந்து இந்திய எண்ணெய் நிறுவனங்கள் கச்சா எண்ணெயை கொள்முதல் செய்யும் வழக்கமான நடவடிக்கையை, சில ஊடகங்கள் யூகங்கள் அடிப்படையில் பரபரப்பாக்க முயற்சி செய்கின்றன. பத்திரிக்கை சுதந்திரத்தை இப்படி தவறாகப் பயன்படுத்துவதை நாம் புறக்கணிக்கலாம். ஆனால் இந்த விஷயத்தில் முடியாது. ஏனெனில் இது ஏற்கனவே பலவீனமான, உலக எண்ணெய் சந்தையை மேலும் சீர்குலைக்கும் வகையிலான திட்டமிடப்பட்ட முயற்சியாகும்.
ஒரு தவறான கதையை உருவாக்குவதற்காகசெய்திக் கட்டுரை ஒன்றில் குறிப்பிட்ட தரவை ஒப்பிடுவது திட்டமிடப்பட்ட தவறான பிரச்சாரத்தின் ஒரு பகுதியாகும். மேலும், அந்த கட்டுரை, பல உள்ளார்ந்த முரண்பாடுகளையும் கொண்டுள்ளது.
தினசரி நுகர்வு சுமார் 5 மில்லியன் பீப்பாய்கள் மற்றும் ஒரு ஆண்டுக்கு 250 மில்லியன் மெட்ரிக் டன் சுத்திகரிப்பு திறன் என இந்தியாவின் ஆற்றல் தேவை அதிகமாக உள்ளன. எரிசக்தி பாதுகாப்பிற்காகவும், அதன் குடிமக்கள் ஒவ்வொருவருக்கும் சமமான எரிசக்தி வழங்கும் நோக்கத்தை நிறைவேற்றுவதற்காக, இந்திய எரிசக்தி நிறுவனங்கள் உலகின் அனைத்து முக்கிய எண்ணெய் உற்பத்தியாளர்களிடமிருந்தும் வாங்குகின்றன.
சராசரியாக, இந்திய பெட்ரோல் பம்புகளில் தினமும் 60 மில்லியன் பேர் எரிபொருள் நிரப்புகின்றனர். சவாலான நேரங்கள் இருந்தபோதிலும், நமது குடிமக்களுக்கு மலிவு விலையில் எரிசக்தி கிடைப்பதை உறுதி செய்வதே அரசாங்கத்திற்கு முக்கியமாக இருந்தது.
நமது முதல் 10 இறக்குமதி இடங்கள் பெரும்பாலும் மேற்கு ஆசியாவில் உள்ளன. சமீப காலமாக கச்சா எண்ணெய் இறக்குமதியில் கிட்டத்தட்ட 7.3% சந்தைப் பங்கைக் கொண்டு, கிட்டத்தட்ட $13 பில்லியன் மதிப்புள்ள எரிசக்தி இறக்குமதிகளை வழங்கி, இந்தியாவிற்கு அமெரிக்கா ஒரு முக்கிய கச்சா எண்ணெய் ஆதாரமாக மாறியுள்ளது.
இந்திய எரிசக்தி நிறுவனங்கள் கடந்த பல ஆண்டுகளாக ரஷ்யாவிலிருந்து எரிசக்தி மூலங்களை வாங்கி வருகிறது. திடீரென இந்தியா தனது மிகப்பெரிய கச்சா எண்ணெய் இறக்குமதியாளரை தவிர்த்தால், அது மேலும் ஏற்ற இறக்கம் மற்றும் உறுதியற்ற தன்மைக்கு வழிவகுக்கும், சர்வதேச அளவில் எரிபொருள் விலையை உயர்த்தும்.
இந்தியாவின் மொத்த நுகர்வுடன் ஒப்பிடுகையில், ரஷ்யாவிடமிருந்து எரிசக்தி கொள்முதல் குறைவாகவே உள்ளது. எரிசக்தி நிலைமையைப் பற்றி நன்கு புரிந்துகொள்ள விரும்பும் பத்திரிகையாளர்கள், ரஷ்யாவிலிருந்து வழங்கப்படும் எரிசக்தியின் முக்கிய நுகர்வோர் நாடுகளின் மீது உலகின் பிற பகுதிகளுக்கு தங்கள் கவனத்தைத் திருப்புவது நல்லது.
இந்தியாவின் முறையான எரிசக்தி பரிவர்த்தனைகளை அரசியலாக்க முடியாது. இதுபோன்ற ஆதாரமில்லாத விவாதம், பரபரப்பான அறிக்கை, உலகப் பொருளாதார மீட்சியில் எதிர்மறையான தாக்கத்தை ஏற்படுத்தும்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1822665
பிரதமர் அலுவலகம்
ஜி20 அமைப்பின் தலைமைப் பொறுப்பை இந்தியா ஏற்கவுள்ள நிலையில் அதற்கான இலச்சினை வடிவமைப்புப் போட்டியில் கலந்துகொள்ளுமாறு மக்களுக்கு பிரதமர் கோரிக்கை
ஜி20 அமைப்பின் தலைமைப் பொறுப்பை இந்தியா ஏற்கவுள்ள நிலையில், அதற்கான இலச்சினை வடிவமைப்புப் போட்டியில் கலந்துகொள்ளுமாறு பிரதமர் திரு நரேந்திர மோடி, மக்களைக் கேட்டுக் கொண்டுள்ளார்.
மத்திய வெளியுறவு விவகாரங்கள் அமைச்சகத்தின் அதிகாரப்பூர்வ செய்தி தொடர்பாளரின் சுட்டுரைச் செய்திக்கு பிரதமர் அளித்துள்ள பதிலில் தெரிவித்திருப்பதாவது:
“நமது இளைஞர்களின் படைப்பாற்றலைக் கொண்டாடும் ஓர் சிறப்புப் போட்டி.
இந்தப் போட்டியில் கலந்து கொள்ளுங்கள்!”
பெட்ரோலியம் மற்றம் இயற்கை எரிவாயு அமைச்சகம்
ஜம்முவில் ஓஎன்ஜிசி நிதியுதவியுடன் கட்டப்படும் தங்குமிடங்களுக்கு மத்திய அமைச்சர் திரு ஹர்தீப் சிங் பூரி அடிக்கல் நாட்டினார்
பிரதமர் திரு. நரேந்திர மோடியின் தொலைநோக்குப் பார்வையால் ஈர்க்கப்பட்ட ஓஎன்ஜிசி நிறுவனம், ஜம்முவின் சித்ரா பகுதியில் தேசியப் பேரிடர் தணிப்பு மையம் மற்றும் விடுதிகள் கட்ட நிதியுதவி செய்துள்ளது. இந்தக் கட்டடப் பணிகளுக்கு மத்திய பெட்ரோலியம், இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு. ஹர்தீப் சிங் பூரி, ஜம்மு & காஷ்மீரின் துணைநிலை ஆளுநர் மனோஜ் சின்ஹா ஆகியோர் ஜூன் 6-ம் தேதி அடிக்கல் நாட்டினர்.
ஸ்ரீநகர் மற்றும் அமர்நாத்துக்கு ஒவ்வொரு ஆண்டும் லட்சக்கணக்கான சுற்றுலாப் பயணிகள் வந்து செல்கின்றனர். ஓஎன்ஜிசியின் நிதியுதவியுடன் கட்டப்படும் இந்த விடுதிகள், ஒரு வருடத்தில் 30,000 சுற்றுலாப் பயணிகள் தங்க வழிவகை செய்கிறது. ஓஎன்ஜிசி பேரிடர் தணிப்பு மையமானது தங்குமிடம், சுகாதாரம் மற்றும் பாதுகாப்பான குடிநீர் போன்ற அத்தியாவசிய வசதிகளை வழங்குவதில் முக்கியப் பங்கு வகிக்கும்.
இந்த தேசியப் பேரிடர் தணிப்பு மையம் மற்றும் விடுதியின் கட்டுமானம் 1.84 ஏக்கர்  நிலத்தில் அமையவுள்ளது. இந்தத் திட்டத்திற்கு ரூ.51 கோடி நிதி ஒதுக்கப்பட்டுள்ளது. இந்நிகழ்ச்சியில் ஓஎன்ஜிசியின் தலைவர் மற்றும் தலைமை நிர்வாக அதிகாரியான அருண்குமார் சிங் உள்பட ஓஎன்ஜிசியின் மூத்த அதிகாரிகளும், ஜம்மு காஷ்மீரின் அதிகாரிகளும் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் இது வரை இல்லாது 66,550 பேர் குணமடைந்துள்ளனர்
இந்தியா மற்றுமொரு உச்சத்தை அடைந்துள்ளது: மொத்தம் குணமடைந்தவர்களின் எண்ணிக்கை 24 லட்சத்தைக் கடந்துள்ளது
மத்திய அரசு, மாநிலங்கள் மற்றும் யூனியன் பிரதேச அரசுகளுடன் ஒருங்கிணைந்து கொவிட்-19 தொடர்பான உத்திகளை நடைமுறைப்படுத்தியதால் குணமடைந்தவர்களின் எண்ணிக்கை அதிகரித்துள்ளது
கடந்த 24 மணி நேரத்தில் மட்டும் கொவிட்-19 தொற்றிலிருந்து 66,550 பேர் குணமடைந்துள்ளனர். தீவிர பரிசோதனை, தரமான சிகிச்சை ஆகிய அரசின் உத்திகளைப் பயன்படுத்தியதால் குணமடைந்தவர்களின் எண்ணிக்கை 24 லட்சத்தைக் கடந்துள்ளது .
கொவிட்-19 தொற்றிலிருந்து குணமடைந்தவர்களின் எண்ணிக்கை 76 சதத்தை நெருங்குகிறது . குணமடைந்தவர்களின் எண்ணிக்கை, மருத்துவக் கண்காணிப்பில் இருக்கும் நோயாளிகளின் எண்ணிக்கையைவிட 17 லட்சத்துக்கும் அதிகமாகும். இன்றைய நிலவரப்படி குணமடைந்தவர்களின் எண்ணிக்கை, தற்போது சிகிச்சை பெற்று வருபவர்களை விட 3.41 மடங்கு அதிகமாகும்.
கடந்த 25 நாட்களில் தொற்றிலிருந்து குணமடைந்தவர்களின் எண்ணிக்கை 100 சதவீதத்திற்கு மேல் அதிகரித்துள்ளது.
அதிக அளவில் குணமடைந்து வருபவர்களின் எண்ணிக்கை விகிதம், நாட்டின் உண்மை நிலவரத்தை உறுதி செய்திருப்பதுடன், தற்சமயம் பாதிக்கப்பட்டோரின் எண்ணிக்கையும் குறைந்துள்ளது. கொவிட் நோய்தொற்று உறுதிப்படுத்தப்பட்டுள்ள ஒட்டுமொத்த நோயாளிகளில் தற்போது இந்த எண்ணிக்கை 22.47 சதவிகிதமாக குறைந்துள்ளது.
மாநிலம் மற்றும் யூனியன் பிரதேசங்களுடன் ஒருங்கிணைந்து மத்திய அரசு மேற்கொண்ட, நோய் தொற்றை விரைவில் கண்டறிதல், தீவிர பரிசோதனை, தரமான மருத்துவ சிகிச்சை போன்ற நடவடிக்கைகள், உயிரிழப்பு வீதத்தைக் 1.84 சதவீதமாக குறைத்துள்ளது.
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள https://www.mohfw.gov.in/ மற்றும் @MoHFW_INDIA என்ற இணையதளத்தைப் பாருங்கள்
------
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 192.52 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 192.52 கோடிக்கும் அதிகமான  டோஸ்கள் செலுத்தப்பட்டுள்ளன. 2,42,67,393 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.30 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 1,635 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,00,737.
இந்தியாவில் கடந்த 24 மணி நேரத்தில் 1,675 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,07,626 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.74 கோடி . வாராந்திரத் தொற்று 0.49 சதவீதமாக உள்ளது. தினசரித் தொற்று விகிதம் 0.41 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1827511
உள்துறை அமைச்சகம்
இந்தியாவின் சிறந்த 10 காவல் நிலையங்கள் : சேலம் சூரமங்கலம் அனைத்து மகளிர் காவல்நிலையத்திற்கு இரண்டாமிடம்
இந்தியாவில் 2020-ஆம் ஆண்டு மிகச் சிறப்பாகச் செயல்பட்ட சிறந்த 10 காவல் நிலையங்களை மத்திய அரசு அறிவித்துள்ளது. இதில் சேலம் மாநகரில் உள்ள சூரமங்கலம் அனைத்து மகளிர் காவல்நிலையம் இரண்டாவது இடம் பிடித்துள்ளது.
இந்தியாவில் காவல் நிலையங்களின் பணியை மேலும் ஊக்குவிக்கவும், அவற்றுக்கிடையே போட்டி மனப்பான்மையை அதிகரிக்கும் நோக்கத்துடனும் ஒவ்வொரு ஆண்டும் நாட்டில் சிறப்பாகப் பணியாற்றிய காவல் நிலையங்களை இந்திய அரசு தேர்வு செய்து வருகிறது. அதன்படி இந்த ஆண்டு மணிப்பூர் மாநிலத்தின் தௌபால் மாவட்டத்தில் உள்ள நோங்போக்சேக்மாய் காவல்நிலையம் முதலிடத்தையும், சேலம் மாநகரத்தில் உள்ள சூரமங்கலம் அனைத்து மகளிர் காவல் நிலையம் இரண்டாவது இடத்தையும், அருணாச்சலப் பிரதேசத்தில் சங்லாங் மாவட்டத்தில் உள்ள கர்சாங் காவல் நிலையம் மூன்றாவது இடத்தையும், சட்டீஸ்கர் மாநிலத்தின் சுராஜ்பூர் மாவட்டத்திலுள்ள ஜில்மிலி காவல் நிலையம் நான்காவது இடத்தையும், கோவா மாநிலத்தின் தெற்கு கோவா மாவட்டத்துக்குட்பட்ட சங்குவம் காவல் நிலையம் ஐந்தாவது இடத்தையும் பிடித்துள்ளன. இவற்றைத் தொடர்ந்து அந்தமான், நிக்கோபார் தீவுகள், சிக்கிம், உத்தரப் பிரதேசம், தாத்ரா நாகர் ஹவேலி, தெலுங்கானா ஆகிய மாநிலங்கள், யூனியன் பிரதேசங்களைச் சேர்ந்த காவல் நிலையங்கள் பட்டியலில் இடம் பிடித்துள்ளன.
இந்த பத்து காவல் நிலையங்களுள் சூரமங்கலம் மட்டுமே அனைத்து மகளிர் காவல் நிலையம் என்பது தமிழகத்துக்குக் கிடைத்துள்ள மற்றொரு சிறப்பம்சம்.
நாட்டில் இயங்கும் 16,671 காவல் நிலையங்களில், தரவு பகுப்பாய்வு, நேரடி கண்காணிப்பு, பொதுமக்களின் பின்னூட்டத்தைக் கருத்தில் கொண்டு சிறந்த 10 காவல் நிலையங்கள் தேர்வு செய்யப்படுகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677906
ஜவுளித்துறை அமைச்சகம்
பிரதமரின் மெகா ஒருங்கிணைந்த ஜவுளி மண்டலம் மற்றும் ஆடைப் பூங்கா, மகாராஷ்டிராவின் விரைவான வளர்ச்சியை மேலும் வலுப்படுத்தும்: மத்திய ஜவுளித்துறை அமைச்சர் திரு பியூஷ் கோயல்
பிரதமரின் மெகா ஒருங்கிணைந்த ஜவுளி மண்டலம் மற்றும் ஆடைப் பூங்கா  மகாராஷ்டிராவின் அமராவதியில் அமைக்கப்படுவதற்காக அந்த மாநில மக்களுக்கு மத்திய ஜவுளித் துறை அமைச்சர் தரு பியூஷ் கோயல் வாழ்த்துத் தெரிவித்துள்ளார். அமராவதியில் இன்று  பிரதமரின் மித்ரா ஜவுளிப் பூங்கா தொடர்பான விழாவில் உரையாற்றிய அமைச்சர் திரு பியூஷ் கோயல், பிரதமரின் மித்ரா ஜவுளிப் பூங்கா, மகாராஷ்டிராவின் விரைவான முன்னேற்றத்திற்கு மேலும் வலுச் சேர்க்கும் என்று கூறினார்.
சாலை, ரயில், துறைமுகம் மற்றும் விமான நிலைய கட்டமைப்புகள் என அனைத்து போக்குவரத்து வசதிகளுடனும் அமராவதி நன்கு இணைக்கப்பட்டுள்ளதாக அவர் குறிப்பிட்டார். இந்த உள்கட்டமைப்பு வசதிகள் மகாராஷ்டிரா மாநிலத்தில் ஜவுளித் தொழிலை மேலும் வலுப்படுத்தும் என்று திரு பியூஷ் கோயல் கூறினார்.
நிகழ்ச்சியில் பேசிய மத்திய ஜவுளித்துறை இணை அமைச்சர் திருமதி தர்ஷனா ஜர்தோஷ், மகாராஷ்டிராவின் அமராவதி உட்பட பல்வேறு மாநிலங்களில் பிரதமரின் மித்ரா ஜவுளிப் பூங்காக்களை நிறுவுவது, இந்தியாவை உலகளாவிய ஜவுளி உற்பத்தி மையமாக மாற்றுவதற்கான நடவடிக்கை என்று கூறினார்.
இந்த விழாவில் மகாராஷ்டிரா முதலமைச்சர் திரு ஏக்நாத் ஷிண்டே, மகாராஷ்டிராவின் துணை முதலமைச்சர் திரு தேவேந்திர ஃபட்னாவிஸ் உள்ளிட்டோர் பங்கேற்றனர்.
பிரதமர் அலுவலகம்
கேலோ இந்தியா பல்கலைக்கழக விளையாட்டுப் போட்டிகள் பெங்களூருவில் ஏப்ரல் 24-ஆம் தேதி தொடங்குகிறது. இந்நிகழ்சியில் பிரதமர் உரையாற்றுகிறார்
கேலோ இந்தியா பல்கலைக்கழக விளையாட்டுப் போட்டிகள் பெங்களூருவில் நாளை ஏப்ரல் 24-ஆம் தேதி தொடங்குவது தமக்கு மகிழ்ச்சி அளிப்பதாக உள்ளது என்று பிரதமர் திரு நரேந்திர மோடி தெரிவித்துள்ளார். இளம் விளையாட்டு வீரர்களின் திறன்களை வளர்ப்பதில் இந்த விளையாட்டு போட்டிகள் பெரிதும் உதவிடும் என்று திரு மோடி கூறினார். விளையாட்டுப் போட்டிகள் நாளை மாலை தொடங்குவது குறித்த தனது செய்தியையும் பகிர்ந்து கொள்வதாகவும் திரு மோடி தெரிவித்துள்ளார்.
பிரதமர் டுவிட்டரில் கூறியிருப்பதாவது;
கேலோ இந்தியா பல்கலைக்கழக விளையாட்டுப் போட்டிகள் ஏப்ரல் 24-ஆம் தேதி பெங்களூருவில் தொடங்கி வைக்கப்படுவது மிகவும் மகிழ்ச்சியான விஷயம். இந்த விளையாட்டுகள் இளம் விளையாட்டு வீரர்களின் திறமைகளை வளர்ப்பதில் நீண்ட பயணமாகும். நாளை மாலை விளையாட்டு போட்டிகள் தொடங்கும் போது எனது செய்தியையும் பகிர்ந்து கொள்கிறேன்."
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819431
நுகர்வோர் நலன், உணவு மற்றும் பொது விநியோகம் அமைச்சகம்
2022-23 ரபி பருவத்தில், 5 மாநிலங்களிலிருந்து 180.71 லட்சம் மெட்ரிக் டன் கோதுமை கொள்முதல் 
2022-23 ரபி பருவத்தில், மத்தியப்பிரதேசம், பஞ்சாப், உத்தரப்பிரதேசம், பீகார், இமாச்சலப்பிரதேசம் ஆகிய 5 மாநிலங்களிலிருந்து மத்திய தொகுப்புக்கு கோதுமை கொள்முதல் நடைபெற்று வருகிறது. 16.05.2022 வரை குறைந்தபட்ச ஆதரவு விலையின் அடிப்படையில், ரூ.36,412.86 கோடிக்கு 180.71 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. இதன் மூலம் 16.99 லட்சம் விவசாயிகள் பயனடைந்துள்ளனர்.
2021-22 கரீப் பருவத்தில், பல்வேறு மாநிலங்கள் மற்றும் யூனியன் பிரதேசங்களிலிருந்து மத்திய தொகுப்புக்கு நெல் கொள்முதல் செய்வது சுமூகமாக நடைபெற்று வருகிறது. 16.05.2022 வரை 777.97 லட்சம் மெட்ரிக் டன் நெல் , குறைந்தபட்ச ஆதரவு விலையின் அடிப்படையில், ரூ.1,52,482.46 கோடிக்கு நெல் கொள்முதல் செய்யப்பட்டுள்ளது. இதன் மூலம் 111.64 லட்சம் விவசாயிகள் பயனடைந்துள்ளனர்.
தமிழகத்திலிருந்து 34,76,501 மெட்ரிக் டன் நெல், ரூ.6,813.94 கோடி அளவுக்கு கொள்முதல் செய்யப்பட்டுள்ளது. இதன் மூலம் 5,23,708 விவசாயிகள் பயனடைந்துள்ளனர்
-----
(Visitor Counter : 87
சிறப்பு சேவைகள் மற்றும் கட்டுரைகள்
வெளிநாடுகளிலிருந்து கடத்தி வரப்பட்ட ரூ.47.73 லட்சம் மதிப்புள்ள 1.09 கிலோ கிராம் தங்கம் பறிமுதல்
சென்னை விமான நிலைய சுங்கத் துறையினருக்கு கிடைத்த ரகசிய தகவல் அடிப்படையில், துபாயிலிருந்து வந்த பயணிகளை பரிசோதித்தபோது பெண் பயணி ஒருவர் 971 கிராம் தங்கத்தை பசை வடிவில் உள்ளாடையில் தைத்து மறைத்து வைத்து கடத்தி வந்தது தெரிய வந்தது. உடனடியாக அந்த தங்கத்தை பறிமுதல் செய்த சுங்கத் துறையினர் பெண் பயணியை கைது செய்தனர்.
இதே போன்று கொழும்பிலிருந்து சென்னை வந்த பயணிகளை பரிசோதித்தபோது, ஆண் பயணி ஒருவர் 123 கிராம் தங்கத்தை பசை வடிவில் மறைத்து வைத்து கடத்தி வந்தது தெரிய வந்தது. சுங்கச் சட்டம் 1962-ன்படி பறிமுதல் செய்யப்பட்ட இந்த 2 பேர் கடத்தி வந்த தங்கம் 47.73 லட்சம் மதிப்புள்ள 1.09 கிலோ கிராம் என சென்னை விமான நிலையத்தின் முதன்மை சுங்கத்துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
எம்ஆர்என்ஏ அடிப்படையிலான ஜெம்கோவாக்® -ஓஎம் என்னும் ஓமிக்ரான் பூஸ்டர் தடுப்பூசியை டாக்டர் ஜிதேந்திர சிங் அறிமுகப்படுத்தினார்
மத்திய அறிவியல் மற்றும் தொழில்நுட்பத் துறை , பிரதமர் அலுவலகம், பணியாளர், பொதுமக்கள் குறை தீர்வு, ஓய்வூதியம், அணுசக்தி, விண்வெளித் துறை இணையமைச்சர் டாக்டர் ஜிதேந்திர சிங் GEMCOVAC® -OM, Omicron-specific mRNA அடிப்படையிலான எம்ஆர்என்ஏ அடிப்படையிலான ஜெம்கோவாக்® -ஓஎம் என்னும் ஓமிக்ரான் பூஸ்டர் தடுப்பூசியை அறிமுகப்படுத்தியுள்ளார்.
பயோடெக்னாலஜி துறை  மற்றும் பயோடெக்னாலஜி இண்டஸ்ட்ரி ரிசர்ச் அசிஸ்டன்ஸ் கவுன்சில்  ஆகியவற்றின் நிதியுதவியுடன், ஜெனோவாவின் உள்நாட்டு இயங்குதள தொழில்நுட்பத்தைப் பயன்படுத்தி இந்தியாவின் முதல் எம்ஆர்என்ஏ தடுப்பூசி உருவாக்கப்பட்டுள்ளது. சில நாட்களுக்கு முன்பு, இந்த தடுப்பூசிக்கு அவசரகால பயன்பாட்டு அங்கீகாரத்திற்கு இந்திய மருந்து தலைமை கட்டுப்பாட்டாளர் அலுவலகத்திலிருந்து அனுமதி கிடைத்தது.
" பிரதமரின் தற்சார்பு இந்தியா தொலைநோக்கு அடிப்படையில், இந்த உள்நாட்டு எம்ஆர்என்ஏ-பிளாட்ஃபார்ம் தொழில்நுட்பம் உருவாக்கப்பட்டுள்ளது. தொழில்நுட்பம் சார்ந்த தொழில்முனைவோரை ஊக்குவிப்பதில் டிபிடி மீண்டும் தனது பணியை நிறைவேற்றுவதில் நான் பெருமிதம் கொள்கிறேன். அதற்கு ஏற்ப 'எதிர்காலத் தயார்' தொழில்நுட்ப தளத்தை உருவாக்குவதற்கான தொழில்நுட்பம் சார்ந்த கண்டுபிடிப்புகளை நாங்கள் எப்போதும் ஆதரித்து வருகிறோம். "என்று டாக்டர் ஜிதேந்திர சிங் கூறினார்.
ஜெம்கோவாக்® -ஓஎம், கோவிட் பாதுகாப்பு மிஷன் ஆதரவுடன் உருவாக்கப்பட்ட ஐந்தாவது தடுப்பூசி ஆகும்.இந்த தடுப்பூசி ஊசி இல்லாமல் உள்-தோலுக்கு வழங்கப்படுகிறது. பங்கேற்பாளர்களில் இது அதிக நோய் எதிர்ப்பு சக்தியை உருவாக்கியது ஆய்வில் கண்டறியப்பட்டது.
டாக்டர் ஜிதேந்திர சிங் கூறுகையில், பிரதமர் நரேந்திர மோடியின் வழிகாட்டுதலின் கீழ், கடந்த ஒன்பது ஆண்டுகளாக இந்திய தடுப்பூசி ஆராய்ச்சி மற்றும் மேம்பாட்டை வலுப்படுத்த கடுமையான முயற்சிகள் மேற்கொள்ளப்பட்டுள்ளதாக தெரிவித்தார். தற்சார்பு இந்தியா 3.0 இன் ஒரு பகுதியாக, திறமையான, மலிவு மற்றும் அணுகக்கூடிய உள்நாட்டு கோவிட் 19 தடுப்பூசிகளை நாட்டின் குடிமக்களுக்கு விரைவில் கொண்டு வரும் நோக்கத்துடன் பாதுகாப்பு மிஷன் தொடங்கப்பட்டது.
ஜல்சக்தி அமைச்சகம்
பிரிவு சார்ந்த பங்குதாரர்களுடன் இணைந்து தேசிய ஜல் ஜீவன் இயக்கம் செயல்படும்
பிரதமர் நாட்டு மக்களுக்கு ஆற்றிய உரையில் அறிவித்தபடி ஜல் ஜீவன் இயக்கமானது மாநிலங்கள் / யூனியன் பிரதேசங்களின் பங்கேற்புடன் நடைமுறைப்படுத்தப்பட்டு வருகிறது. இந்த இயக்கத்தின் நோக்கமானது 2024ஆம் ஆண்டுக்குள் நாட்டின் ஊரகப் பகுதிகளில் உள்ள ஒவ்வொரு வீட்டுக்கும் குடிநீர் குழாய் இணைப்புத் தருவதே ஆகும். ஜல் ஜீவன் இயக்கமானது காலக்கெடுவுடன் கூடிய இயக்க அடிப்படையிலான தனிநபர் வீட்டு நிலையில் சேவை வழங்குவதை கவனத்தில் கொள்கின்ற திட்டம் ஆகும். அதாவது போதுமான அளவிலும், நிர்ணயிக்கப்பட்ட தரத்திலும் தொடர்ச்சியாக மற்றும் நீண்டகால அடிப்படையில் குடிநீர் வழங்கும் சேவையை இந்தத் திட்டம் செயல்படுத்துகிறது. நீர் ஆதாரங்கள் குறைந்து வருவது, நீரின் தரம் குறித்த பிரச்சனைகள் அதிகரித்து வருவது, கிராமத்துக்குள் உள்கட்டமைப்பு வசதிகளின் போதாமை, மோசமான இயக்குதல் மற்றும் பராமரிப்பு நிலைமை, மூலவளங்களின் திறன் போதாமை, பல்வேறு பிரிவுகளில் இருந்து எழும் நீரின் தேவைகள் முதலான பிரச்சனைகளை ஒருங்கிணைந்த முழுமையான முறையில் தீர்த்து வைப்பதற்கு இந்த இயக்கம் திட்டமிட்டு உள்ளது.
மக்களுடைய வீடுகளுக்கு குடிநீர் வழங்குவதை உறுதி செய்வதன் மூலம் அவர்களின் வாழ்க்கையை மேம்படுத்துவது ஜல் ஜீவன் இயக்கத்தின் முக்கியமான நோக்கம் ஆகும். பௌதீக உள்கட்டமைப்பு வசதிகளை உருவாக்குவது மட்டுமே இயக்கத்தின் நோக்கம் அல்ல. மாறாக ஜல் ஜீவன் மிஷனை சிறப்பாக நடைமுறைப்படுத்துவதற்கு பல்வேறு நிறுவனங்களுடன் பங்குதாரராக இணைந்து செயல்படுவதையும் இந்த இயக்கம் ஊக்குவிக்கிறது. அதன்படி ஜல் சக்தி அமைச்சகத்தின் கீழ் உள்ள குடிநீர் மற்றும் துப்புரவுத் துறையானது பிரிவு சார்ந்த பங்குதாரராக இந்த இயக்கத்தோடு இணைந்து நெருங்கி பணியாற்றுவதற்கு அறக்கட்டளைகள், அறங்காவல் அமைப்புகள், தொண்டு நிறுவனங்கள், சமுதாய அடிப்படையிலான நிறுவனங்கள் முதலானவை ஆர்வத்துடன் முன்வர வேண்டும் என்று கேட்டுக் கொண்டுள்ளது. குடிநீர், துப்புரவு மற்றும் சுகாதாரம், இயற்கை மூலவளங்கள் நிர்வாகம், சமுதாயப் பணியில் மக்களை ஈடுபடுத்துதல், திறன் கட்டமைப்பு மற்றும் விழிப்புணர்வை ஏற்படுத்துதல், கல்வி, உடல்நலம், பழங்குடியினர் மேம்பாடு, பாலினம் மற்றும் சமத்துவம் முதலான பிரிவுகளில் அதிக அளவிலான மக்களை சென்றடையும் வகையிலும், குறிப்பிட்ட தாக்கத்தை ஏற்படுத்தும் வகையிலும் ஏற்கனவே பணியாற்றிக் கொண்டு இருக்கின்ற நிறுவனங்கள் ஜல் ஜீவன் இயக்கத்தோடு இணைந்து பணியாற்ற முன்வர வேண்டும் என்று எதிர்பார்க்கப்படுகிறது. ஆர்வமுள்ள அமைப்புகள் இயக்கத்தின் பரிசீலனைக்கு தங்களது விண்ணப்பங்களை ஆன்லைனில் 16-9-2020க்குள் சமர்ப்பிக்க வேண்டும். இது தொடர்பான விவரங்களை https://jalshakti-ddws.gov.in/. என்ற இணையதளம் மூலம் தெரிந்து கொள்ளலாம்.
குடியரசுத் துணைத் தலைவர் செயலகம்
திரு. அருண் ஜெட்லி மறைவிற்கு குடியரசுத் துணை தலைவர் இரங்கல்
முன்னாள் மத்திய அமைச்சர் திரு. அருண் ஜெட்லியின் மறைவிற்கு குடியரசுத் துணை தலைவர் திரு. எம். வெங்கையா நாயுடு தனது ஆழ்ந்த இரங்கலை தெரிவித்துள்ளார். இது தொடர்பாக இன்று வெளியிட்டுள்ள செய்தியில், திரு. அருண் ஜெட்லி ஒரு மிகச் சிறந்த நாடாளுமன்றவாதி, சட்ட வல்லுநர், அறிவின் சிகரம், திறமையான நிர்வாகி மற்றும் அப்பழுக்கற்ற மனிதர் என்று குறிப்பிட்டுள்ளார். நாட்டில் புரட்சிகரமான ஜிஎஸ்டி வரிகட்டமைப்பை அமல்படுத்த அரசியல் கட்ச்சிகளிடைய ஒருமித்த கருத்தை ஏற்படுத்துவதற்கு கடுமையாக உழைத்தவர் அருண் ஜெட்லி என்று கூறியுள்ளார்.
குடியரசுத் துணை தலைவரின் இரங்கல் செய்தி:
“திரு. அருண் ஜெட்லி அவர்களின் மறைவு கேட்டு நான் மிகுந்த அதிர்ச்சி அடைந்தேன். அருண் ஜெட்லி அவர்கள் என்னோடு நெருங்கிய பழகிய, நீண்ட நாள் நண்பர். அவரது மறைவு நாட்டிற்கும் எனக்கும் ஈடு செய்ய முடியாத இழப்பு. எனது இரங்கலை தெரிவிக்க வார்த்தைகளே இல்லை.
சிறந்த நாடாளுமன்றவாதி, சட்ட வல்லுநர், அறிவின் சிகரம், திறமையான நிர்வாகி மற்றும் அப்பழுக்கற்ற மனிதரான திரு. அருண் ஜெட்லி அவர்கள், திரு. ஏ.பி. வாஜ்பாய் மற்றும் திரு. நரேந்திர மோடி அவர்களது அமைச்சரவைகளில் மத்திய அமைச்சராக முக்கியமான இலாக்காகளை திறமையாக கையாண்டு தனித்துவம் பெற்றவர்.
சிறந்த நாடாளுமன்றவாதி விருதையும் அவர் பெற்றுள்ளார்.
நாட்டில் புரட்சிகரமான ஜிஎஸ்டி வரிகட்டமைப்பை அமல்படுத்த அரசியல் கட்ச்சிகளிடைய ஒருமித்த கருத்தை ஏற்படுத்துவதற்கு கடுமையாக உழைத்தவர் திரு. ஜெட்லி. பல்வேறு காலக்கட்டங்களில் பல்வேறு விஷயங்கள் குறித்து சிறப்பாக சொற்பொழிவாற்றிய பங்கும் அவருக்கு உண்டு.
அருண் ஜெட்லி திறமை வாய்ந்த பேச்சாளர் மட்டும் இன்றி மிகவும் சிக்கலான பிரச்சனைகளை கூட மிகவும் எளிமையாக விளக்கி பேசும் திறன் படைத்தவர்.